OzLabs/hebrew-wiki-articles huggingface dataset:
טנאררו

מפת אטול טנאררו
טנאררו (באנגלית: Tenararo) הוא האטול הקטן ביותר בקבוצת אקטון בחלק הדרום-מזרחי של איי טואמוטו בפולינזיה הצרפתית. האטול, מבחינה אדמיניסטרטיבית, הוא חלק מאיי גמבייה. הוא לא מיושב.

== גאוגרפיה ==
טנאררו ממוקם 6 ק"מ מערבית לוואהנגה, האי הקרוב ביותר, 115 ק"מ מערבית לאיי גמבייה ו-1,370 דרום מזרחית לטהיטי. זהו אטול מעגלי עם שטח קרקע של 1.6 קמ"ר ושטח לגונה של 2 קמ"ר. לאטול מנחת בצד הצפון-מערבי בין הסלעים הקטנים שמקיפים את השונית. אין כניסה ללגונה.

== היסטוריה ==
התצפית המתועדת הראשונה של אטול זה נעשתה במהלך המסע הספרדי של הנווט הפורטוגלי פדרו פרננדש דה קיירוש ב-5 בפברואר 1606 בשם Las Cuatro Coronadas ("ארבעת העטורים"),<ref>Brand, Donald D. The Pacific Basin: A History of its Geographical Explorations The American Geographical Society, New York, 1967, p.136.</ref><ref>Kelly, Celsus, O.F.M. La Austrialia del Espiritu Santo. </ref> עם זאת, תצפיות אלה לא תועדו במלואן. ככזו, הגישה החד-משמעית הראשונה לאי נעשתה ב-14 במרץ 1828 על ידי החוקר יו קאמינג באונייתו ה-Discoverer שהנהיג סמואל גרימווד. הביקור הבא היה בשנת 1833 על ידי הנווט תומאס אבריל על ספינת הסוחר שלו Amphitrite ושוב בשנת 1837 על ידי לורד אדוארד ראסל, מפקד ה-HMS Actaeon, השם שניתן לקבוצה.<ref>Pacific Island: Eastern-Pacific - Geographical handbook series, James Wightman Davidson and Naval Intelligence Division, editions Naval Intelligence Division, 1945, p.224.</ref> בעבר הוא היה בבעלות אדם בשם קפטן ניקולס, אך הוא נפדה בשנת 1934.<ref>Archaeology of Mangareva and neighboring atolls by Kenneth Pike Emory, editions Kraus, 1971, p.58-60.</ref>

במאה ה-19, הפך טנאררו לטריטוריה צרפתית, עם אוכלוסייה של כ-20 אנשים אבוריג'ינים בשנת 1850.<ref>Notices sur les colonies françaises, Étienne Avalle, éditions Challamel aîné, Paris, 1866, p.642 [https://books.google.fr/books?hl=fr&id=5n4ZmLlXQM8C&pg=PA642#v=onepage&q&f=false Google Books]</ref>

== פלורה ופאונה ==
האטול הוא בית גידול חשוב עבור מינים רבים בסכנת הכחדה. על האי חיים מינים כמו יונת הקרקע הפולינזית (שנותרו בה פחות מ-120 פריטים בטבע), יונת פירות אטול, ביצנית פולינזית, חרמשון טהיטי ויסעורון מרפי.<ref></ref> האטול נקי מטורפי יונקים שהוכנסו אליו, מה שהופך אותו לבית גידול חיוני לשמירה.

== ראו גם ==
* מאטוריוואבו
* טנארונגה
* וואהנגה
* קבוצת אקטון
* אי בודד

== לקריאה נוספת ==
* Sailing Directions, Pub 126, "Pacific Islands" NIMA 2002; page-12

== קישורים חיצוניים ==

* [http://www.pacific-image.pf/pages/boutic/dboutic_cdrom_sp132.html רשימת אטולים] 

== הערות שוליים ==

 
קטגוריה:אטולים באוקיינוס השקט
קטגוריה:פולינזיה הצרפתית: גאוגרפיה
קטגוריה:צרפת: איים לא מיושבים
קצין ביטחון

קצין ביטחון (בראשי תיבות: קב"ט) הוא אדם הממונה על האבטחה (כולל אבטחה אזרחית) הפיזית של ארגון מסוים, כגון יישוב או תאגיד. קצין הביטחון ממונה על מימוש נוהלי האבטחה שנקבעו לארגון, ולעיתים גם על גיבוש נהלים אלה, על רכישה ותחזוקה של אמצעי אבטחה, כגון גדרות, ועל הפעלתם של שומרים המפקחים על כניסה למתקני הארגון ויציאה מהם.

== סמכויות התפקיד וטיפול בסיכונים ==
קצין הביטחון מטפל בסיכונים לרכוש הארגון, ולעיתים גם לאבטחתם של אישים בארגון הזקוקים לשמירה אישית. קצין הביטחון מטפל בסיכוני אבטחה חיצוניים, כגון פורצים או מחבלים שעלולים לחדור למתקני הארגון, וגם בסיכוני אבטחה פנימיים, כגון עובדים שעלולים לגנוב מתוצרת המפעל או מרכושו. מקובלת הפרדה בין תפקידו של קצין הביטחון, שממונה על האבטחה הפיזית, לתפקידו של קצין אבטחת מידע, האחראי למניעה של פרצות נתונים וזליגות מידע מהארגון, אך מתקיים שיתוף פעולה בין השניים, משום שמניעת זליגת מידע כוללת גם אבטחה פיזית של מחשבי הארגון.

קצין הביטחון ממונה על הקשר שבין הארגון לבין גורמי אבטחה, כגון צבא, משטרה וחברות שמירה.

== הכשרה לתפקיד ==
הכשרה של קציני ביטחון נעשית בקורסים המיועדים לכך, ולעיתים ניתן תפקיד זה לבעלי עבר ביטחוני כקצינים בצבא או במשטרה.

בישראל מחייב חוק להסדרת הביטחון בגופים ציבוריים מינוי של קצין ביטחון בארגונים המפורטים בחוק, בהם משרדי הממשלה, חברות תעופה, חברות אנרגיה, אוניברסיטאות ורבים אחרים. החוק מפרט את הכישורים וההכשרה הנדרשים למילוי תפקיד זה.

==קישורים חיצוניים==
* [http://www.ptsafety.org.il/uploads/gilyonot/kabat.pdf קצין ביטחון], באתר המוסד לבטיחות ולגיהות

==הערות שוליים==

קטגוריה:אבטחה
קטגוריה:מקצועות
פורשים בסטייל (סרט, 1979)

פורשים בסטייל (באנגלית: Going in Style) הוא סרט קולנוע אמריקאי מסוגת קומדיית פשע משנת 1979, בבימויו של מרטין ברסט, עם ג'ורג' ברנס, ארט קרני ולי סטרסברג בתפקידים הראשיים.

העלילה היא על שלושה קשישים חברים ששודדים בנק כדי להכניס עניין בחייהם המשעממים.

ב-2017 הופק רימייק על בסיס הסרט הזה בכיכובם של מורגן פרימן, מייקל קיין ואלן ארקין.

==תקציר העלילה==
ג'ו (ג'ורג' ברנס), אל (ארט קרני) ווילי (לי סטרסברג) הם קשישים שגרים ביחד בדירה קטנה במנהטן ומתקיימים על הקצבה החודשית של הביטוח הסוציאלי אותה הם מקבלים בבנק, פעם בחודש. את זמנם הם מבלים בשיחות על ספסל בפארק ובוויכוחים אין סופיים על ההוצאות הכספיות שלהם וניהול משק הבית.

כשהם מגיעים לבנק לקבל את הקצבה, מתבונן ג'ו בשליח שמביא שטרות כסף לבנק ונרקמת במוחו מזימה איך להכניס עניין בחיים המשעממים. הוא מציע לחבריו לשדוד את הבנק הזה ולעשות חיים עם הכסף. חבריו נרתעים אבל לבסוף הם מסכימים.

ארט יודע שלאחיינו פיט (צ'ארלס הלאהאן) יש במרתף אוסף של אקדחים ותחמושת. הוא מגיע לשם "ביקור ידידותי" ובאפשרות הראשונה הוא חומק למרתף ולוקח שלושה אקדחים ותחמושת. בבית הם מכניסים את הקליעים לאקדחים המתאימים. הם מצטיידים במשקפיים המסתירות את זהותם ונכנסים לבנק. בתחילה מתייחסים אליהם בזלזול אבל לאחר שג'ו יורה ופוגע בשעון הגדול מבינים הפקידים שזה באמת שוד ותוך זמן קצר נאסף הכסף והם נמלטים במונית שמחכה להם.

בדירה הם סופרים את הכסף – 35,000 דולר. וילי נרגש מאוד ולמחרת בפארק הוא מתמוטט ומת מהתקף לב. הם מחליטים לתת לפיט 25,000 דולר "מכספי ביטוח החיים של וילי".

ג'ו מציע לאל לטוס ללאס ווגאס להמר שם ו"לעשות חיים". הם נכנסים לקזינו ומתחילים לשחק ב"קוביות" . ג'ו מהמר ואל זורק את הקוביות. במשך הערב הם מצליחים להרוויח 70,000 דולר. מחשש שישדדו אותם הם ממהרים לחזור לניו יורק אבל אל מת בשנתו בגלל המתח שהיה בו.

ג'ו מגיע לפיט ונותן לו את כל הכסף שהרוויחו בתנאי שיחביא אותו ולא יגלה זאת לאף אחד. כעבור זמן קצר נעצר ג'ו אך לא מגלה לשוטרים היכן הכסף. פיט מבקר אותו במעצר וג'ו אומר לו כי דווקא עכשיו טוב לו. כולם דואגים לו ומשוחחים אותו והוא אינו בודד.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ג'ורג' ברנס
|ג'ו
|
|-
|ארט קרני
|אל
|
|-
|לי סטרסברג
|וילי
|
|-
|צ'ארלס הלהאן
|פיט
|אחיינו של אל
|-
|פמלה פייטון-רייט
|קייטי
|אשתו של פיט
|}

==קישורים חיצוניים==

* [https://www.tcm.com/tcmdb/title/76587/going-in-style#overview פורשים בסטייל (1979)], באתר TCM
* [https://www.youtube.com/watch?v=eFBTnavIGHg קדימון לפורשים בסטייל (1979)], באתר יוטיוב
* [https://www.youtube.com/watch?v=SzmFj0sPkZg סצנת השוד בבנק], באתר יוטיוב

קטגוריה:סרטי 1979
קטגוריה:סרטים באנגלית
קטגוריה:סרטי קומדיית פשע
קטגוריה:סרטי פשע אמריקאיים
קטגוריה:סרטי חבר'ה
קטגוריה:סרטי האחים וורנר
קטגוריה:זקנה בקולנוע
קטגוריה:סרטי קומדיה אמריקאיים
ג'יימס מיור אולד

ג'יימס מיור אולד (באנגלית: James Muir Auld; 19 ביוני 1879 – 8 ביוני 1942) היה אמן וצייר אוסטרלי.<ref></ref>

== ביוגרפיה ==

=== ראשית חייו ===
ג'יימס מיור אולד נולד ב, ניו סאות' ויילס, בנם השלישי של הכומר ג'ון אולד ורעייתו, ג'ורג'ינה לבית מיור. ג'יימס אולד למד בבית הספר הציבורי באשפילד ואחר כך בבית הספר בסידני. הוא עבד כפקיד במועצת הרובע אשפילד ונרשם לשיעורי לילה בציור בבית הספר הטכני באשפילד. הוא בילה בציור ושרטוט של חופי הים של נמל סידני.

=== קריירה אמנותית ===
אולד למד אצל ג'יי ס' וטקינס וג'וליאן אשטון והחל להציג ב בסביבות 1906. הוא תרם רישומים בשחור לבן לעיתונים בסידני. בשנת 1909 נסע ללונדון ללמוד מעבודתם של ציירים אנגלים. בלונדון קיבל עבודה במגזנים שונים. כשחזר לאוסטרליה בסביבות 1911, עבד בסידני בציור נופים בנושאי דיוקן ועשה כמה פורטרטים.<ref></ref>

ב־1 ביולי 1914 התחתן אולד עם מגי קייט קיין, לבית בל. בשנת 1917 נקנה הציור "האגרטל השבור" על ידי . בערך בתקופה זו הם רכשו גם דיוקן של המשורר .

הוא הצטרף לאגודת האמנים בסידני בסביבות 1920 והציג איתה לעיתים קרובות. בשנות העשרים של המאה העשרים הצטרף למשרד , "סמית ויוליוס", ואייר כמה ספרים.<ref>Silas Clifford-Smith, 'James Muir Auld' (peer reviewed biography), Dictionary of Australian Artists Online</ref>

לקראת סוף חייו בילה אולד 11 שנים ב, ניו סאות' ויילס, והתגורר לבדו. נראה שהנוף שמסביב לא היה מעורר השראה, אך עבודתו בתקופה זו הייתה במיטבה. ציור "בוקר חורפי" זיכה אותו ב בשנת 1935. לאולד נערכו שלוש תערוכות יחיד בגלריות מקווארי, סידני, בשנים 1928, 1936 ו-1938, והוא הציג גם בלונדון ובפריז. הוא היה חבר מייסד של בשנת 1938.

== מוות ומורשת ==
אולד נפטר משחפת ב־8 ביוני 1942, הותיר אחריו בת. הוא היה צייר מסורתי שלא הרשה לעצמו להצטרף לתנועות השונות שקמו באמנות בין שתי המלחמות. הייתה לו צביעה טובה והוא התעניין במיוחד בהשפעות של האווירה ואור השמש, אותם ביטא בחיוניות רבה. הוא מיוצג בגלריה לאמנות של ניו סאות' ויילס, סידני, ב, אדלייד, ב, בריזבן וב, צפון סידני.

== גלריה ==
<gallery mode="packed" heights="180">
File:James Muir Auld Winter Morning.jpg|בוקר חורפי, 1935
File:Auld-Manly.jpg|עיירה, 1919
File:Auld-Bullock.jpg| חווה, לפני 1942
File:Auld-Seaside.jpg|בחוף הים, 1923
</gallery>

== קישורים חיצוניים ==

== הערות שוליים ==

קטגוריה:ציירים אוסטרלים
קטגוריה:ילידי 1879
קטגוריה:אוסטרלים שנולדו במאה ה-19
קטגוריה:אוסטרלים שנפטרו ב-1942
ארצ'י רנו

ארצ'י ג'יימס בייל (באנגלית: Archie Renaux; נולד ב-22 בנובמבר 1997), המכונה ארצ'י רנו, הוא שחקן ודוגמן אנגלי. 

== ביוגרפיה ==
רנו נולד בשכונה קינגסטון על התמזה בלונדון רבתי, אנגליה. יש לו שתי אחיות ואח. ארצ'י למד בבית הספר "ריצ'רד צ'אלונר" לפני שהמשיך ללמוד בבית הספר אנסין לדרמה בלונדון. <ref></ref> הוא עזב את עבודתו כדי להיות שחקן. <ref></ref>

== קריירה ==
רנו החל את דרכו בדוגמנות. הוא דגמן עבור המותגים טופמן, נסיר מזהר, מוס ברוס, גיי טיימס, והופיע על המסלול בשבוע האופנה לגברים. <ref></ref> 

בשנת 2017 לוהק לסרט הדיסטופי "אפס". <ref></ref> הוא ערך את הופעת הבכורה שלו בטלוויזיה בתפקיד אורח בשירות ההזרמה אמזון פריים בסדרת הטלוויזיה "האנה". 

את תפקיד הטלוויזיה הגדול הראשון שלו קיבל בשנת 2019 במיני-סדרה "גולד דיגר". <ref></ref> <ref></ref> לרנו תפקידים רבים, בין היתר בסרטים "מורביוס" ו-"הנוסעים" ("Voyagers"). <ref></ref> <ref></ref> באוקטובר 2019 פורסם כי רנו יגלם את מלין "מאל" אורצ'ב בסדרת הטלוויזיה בהפקת שירות ההזרמה נטפליקס, "צל ועצם". <ref></ref>

בדצמבר 2021 לוהק רנו לצד דרו סטארקי והשחקנית ג'וזפין לנגפורד לתפקיד בסרט הקולנוע "The Other Zoey". <ref></ref>

בשנת 2024 שיחק בסרטים "משודרג" ו"הנוסע השמיני: רומולוס".<ref></ref>

== חיים אישיים ==
רנו הודיע באמצעות פוסט באינסטגרם ביוני 2020 שהוא וחברתו אנני מצפים לילד. <ref></ref> בתם נולדה ב־15 באוקטובר 2020. <ref></ref>

== פילמוגרפיה ==
=== קולנוע ===
{| class="wikitable unsortable"
!שנה
! סרט
!תפקיד
! הערות
|-
| 2018
|Feline
|דייוויד
|
|-
|2020
|Body of Water
| ג'יימי
|
|-
|2021
|הנוסעים 
| אלכס
|
|-
| rowspan="4" |2022
| מורביוס
| בובי
|
|-
|קתרין, המכונה ציפור קטנה
|אדוארד
|
|-
|Zero
|דייב
|
|-
|The Greatest Beer Run Ever
|טום קולינס
|
|-
|2023
|The Other Zoe
|מיילס
|
|-
| rowspan="2" |2024
|משודרג
|ויליאם 
|
|-
|הנוסע השמיני: רומלוס
|
|
|}

=== טלוויזיה ===
{| class="wikitable unsortable"
!שנה
! סדרה
!תפקיד
! הערות
|-
| rowspan="2" | 2019
| האנה
| פליסיאנו
| פרק: "Friend"
|-
|גולד דיגר
|ליאו דיי
|תפקיד ראשי; 6 פרקים
|-
| 2021–2023
| צל ועצם
| מאלין "מאל" אורטסב
| תפקיד ראשי (2 עונות); 16 פרקים
|-
|2024
|The Jetty
|
|מיני-סדרה עתידית של BBC One
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אנגלים
קטגוריה:דוגמנים בריטים
קטגוריה:אנגלים שנולדו ב-1997
ג'וזף בקלר

ג'וזף בקלר (באנגלית: Joseph Backler; 24 במאי 1813 – 22 באוקטובר 1895) היה צייר אוסטרלי יליד אנגליה. הועבר לאוסטרליה כפושע מגורש בשנת 1832 שיצא לחופשי לאחר 10 שנים. היה פעיל כצייר בין השנים 1842 עד 1880.<ref name=":0"></ref>

== ביוגרפיה ==

=== ראשית חייו ===
ג'וזף בקלר, בנם של ג'וזף וג'יין בקלר, נולד בלונדון בשנת 1813. אביו היה גם צייר ובקלר למד אצלו במשך זמן מה. בנעוריו המאוחרים היה פושע, ולאחר משפטו בשלוש סעיפי זיוף והעברת צ'קים מזויפים ב-30 ביוני 1831, הוא הורשע ונידון למוות. גזר הדין הוסב לגירוש לכל החיים.

=== החיים באוסטרליה ===
בקלר הגיע לסידני על סיפונה של אוניית מגורשים "פורטלנד" ב-25 במאי 1832. תוך שנה הוא נשלח להסדר העונשין בפורט מקווארי כעונש על פשעים נוספים שביצע במושבה. הוא בילה תשע שנים בפורט מקווארי, במהלכן הוא קיבל עונש נוסף על התנהגות לא ראויה אך גם הייתה לו הזדמנות לצייר לפחות שישה ציורי נוף של פורט מקווארי. בקלר השיג תעודת שחרור בשנת 1842 וזמן קצר לאחר מכן התחתן עם מרגרט מגנר.<ref name=":0" />

בשנת 1843, בקלר קיבל אישור לעבור לסידני בתנאי שיישאר בעבודה אצל סטה אנד יוז, יצרני מסגרות וגילופים. הוא נשאר בסידני עד אוגוסט 1845, אז נסע לגולבורן (כמעט שנה לפני שקיבל אישור רשמי לגור ולעבוד מחוץ לסידני). בסוף שנות ה-40 של המאה ה-19 הוא נסע גם ליאס, באת'רסט, מייטלנד וניוקאסל כדי לצייר פורטרטים ונופים, פעילויות שלטענתו, במהלך הליכי חדלות פירעון, בשנת 1849 גרמו לו למצוקה כלכלית. הוא המשיך לטייל ברחבי ניו סאות' ויילס וקווינסלנד במשך רוב הקריירה שלו כצייר. לאחר מות אשתו הראשונה מרגרט בשנת 1852, הוא התחתן עם שרה טינקר.

בשנת 1882 חזר בקלר לסידני, שם עבד כצייר פורטרטים וביסס את עבודתו על צילום. הוא נפטר באוקטובר 1895 ונקבר בבית העלמין בווברלי. הוא הותיר אחריו את אשתו השנייה שרה.

== ציור ==
דיוקנאותיו של בקלר היו כולם בצבע שמן. סגנון הקומפוזיציה שלו, היה בהתמקדות בפירוט ותיאור ריאליסטי של מצויריו הוא חייב את מקור השראתו בז'אנר הפורח של דיוקנאות אנגליות פרובינציאליות. דיוקנאותיו של בקלר דומים בסגנונם לסוגי הדיוקנאות שמשפחות דומות במעמד חברתי זהה באנגליה - מעמד הפועלים המצליח או מעמד הביניים הנמוך - היו יכולות להזמין מציירי פורטרטים אנגלים מקומיים.

הוא לא היה מעורב במיוחד בעולם האמנות בסידני.

== גלריה ==
<gallery mode="packed" heights="180">
File:James Dunlop, ca. 1843 oil portrait by Joseph Backler a2448001h.jpg|ג'יימס דונלופ
File:Alexander Sinclair , 1846 oil portrait by Joseph Backler a3151002h.jpg|אלכסנדר סינקלר
File:Sarah Cobcroft 1856 Backler a928715.jpg|שרה קובקרופט

File:James Richard Styles painted by Joseph Backler a128370h.jpg|ג'יימס ריצארד
File:Christina Sinclair oil portrait by Joseph Backler a928579h.jpg|קריסטינה סינקלר
File:Hannah Watson oil portrait by Joseph Backler a128164h.jpg|אנה וטסון
</gallery>

== קישורים חיצוניים ==

== הערות שוליים ==

קטגוריה:ציירים אוסטרלים
קטגוריה:ילידי 1813
קטגוריה:נפטרים ב-1895
אמיטה סומאן

אמיטה סומאן (באנגלית: Amita Suman; נולדה ב-19 ביולי 1997) היא שחקנית טלוויזיה אנגלייה ילידת נפאל.

== ראשית חייה ==
סומאן עברה להתגורר בברייטון, אנגליה מנפאל כשהייתה בת 7. אמיטה למדה במכללת סאסקס דאונס לפני שהמשיכה להתאמן באקדמיה לאמנות (ALRA), וסיימה את לימודיה בשנת 2018.<ref></ref><ref></ref>

== קריירה ==
זמן קצר לאחר שסיימה את לימודיה, סומאן עשתה את הופעת הבכורה שלה בטלוויזיה עם תפקידים מינוריים בסדרות כמו "נפגעים" ו-"Ackley Bridge".<ref></ref><ref></ref><ref></ref> היא שיחקה בתפקיד אורח מרכזי בפרק "השדים של פונג'אב" בעונה ה-11 של "דוקטור הו".<ref></ref> סומאן לוהקה לתפקיד החוזר של נאיה ממדליון רחימי בעונה השנייה של סדרת הטלוויזיה "The Outpost".<ref></ref>

באוקטובר 2019 פורסם כי סומאן תגלם את אינייג' גאפה בסדרת הטלוויזיה בהפקת נטפליקס, "צל ועצם", עיבוד לסדרת ספרי הפנטזיה מאת לי ברדוגו.<ref></ref>

== פילמוגרפיה ==
{| class="wikitable unsortable"
! שנה
! כותרת
! תפקיד
! הערות
|-
| rowspan="3" | 2018
| נפגעים
| נינה ביזוואז
| 2 פרקים
|-
| Ackley Bridge
| סמירה
| פרק אחד
|-
| דוקטור הו
| אומברין
| פרק: "השדים של פונג'אב"
|-
| 2019
| The Outpost
| נאיה
| תפקיד חוזר (עונה 2)
|-
| 2022–2021
| צל ועצם
| אינג' גאפה
| תפקיד ראשי
|-
|2022
|Helvellyn Edge
|אלאמו
|סרט קולנוע
|}

==קישורים חיצוניים==

* 

== הערות שוליים ==

קטגוריה:שחקניות קולנוע וטלוויזיה אנגליות
קטגוריה:בוגרות אוניברסיטאות ומכללות בממלכה המאוחדת
קטגוריה:בוגרי אוניברסיטאות ומכללות בממלכה המאוחדת
קטגוריה:נפאלים
קטגוריה:מהגרות לממלכה המאוחדת
קטגוריה:מהגרים לממלכה המאוחדת
קטגוריה:אנגליות שנולדו ב-1997
קטגוריה:אנגלים שנולדו ב-1997
וואהנגה

מפהת וואהנגה
וואהנגה (באנגלית: Vahanga) הוא אטול קטן ולא מיושב, המהווה חלק מקבוצת אקטון שבארכיפלג טואמוטו, הפולינזיה הצרפתית, ואשר שייך לאיי גמבייה.

== גאוגרפיה ==
וואהנגה ממוקם 9 ק"מ מערבית לטנארונגה ו-1362 ק"מ דרום-מזרחית לטהיטי. זהו אטול מעגלי בקוטר של 3.6 ק"מ, שטח אדמה של 3.8 קמ"ר ושטח כולל של 12.6 קמ"ר (כולל הלגונה). זהו אטול נמוך עם מנחת בצד הצפון-מערבי של האי ליד בית לבן, אך אין גישה ללגונה.

== היסטוריה ==
האזכור הראשון של אטול זה נעשית על ידי הנווט הפורטוגלי פדרו פרננדש דה קיירוש שצפה באיים ב-5 בפברואר 1606 וקרא להם בשם Las Cuatro Coronadas ("ארבעת העטורים"),<ref>Brand, Donald D. The Pacific Basin: A History of its Geographical Explorations The American Geographical Society, New York, 1967, p.136.</ref><ref>Kelly, Celsus, O.F.M. La Austrialia del Espiritu Santo. </ref> אך תצפיתו לא תועדה במלואה. התיעוד הברור הראשון לגבי האי נעשה על ידי החוקר יו קאמינג שביקר במקום באונייתו "Discoverer" בפיקוד הקברניט סמואל גרימווד. בשנת 1833 הגיע לאטול הנווט תומאס אבריל על ספינת הסוחר שלו "Amphitrite", ובשנת 1837 ביקר בו לורד אדוארד ראסל, מפקד ה-HMS Actaeon, השם שניתן לקבוצה.<ref>Pacific Island: Eastern-Pacific - Geographical handbook series, James Wightman Davidson and Naval Intelligence Division, editions Naval Intelligence Division, 1945, p.224.</ref> בעבר הוא היה בבעלות אדם בשם קפטן ניקולס, אך הוא נפדה בשנת 1934.<ref>Archaeology of Mangareva and neighboring atolls by Kenneth Pike Emory, editions Kraus, 1971, p.58-60.</ref>

== פלורה ופאונה ==
וואהנגה מארח צמחייה המורכבת מעצי קוקוס, פורטולקה צהובה,<ref>[https://books.google.fr/books?id=tTShO59uQDgC&pg=PA346&dq=Vahanga&hl=fr&ei=v74YTfqgFoyB4Qam_bTSBw&sa=X&oi=book_result&ct=result&resnum=2&ved=0CCwQ6AEwAQ#v=onepage&q=Vahanga&f=false Flora of French Polynesia] by Jacques Florence, editions IRD, 2004, p.344</ref> Cassytha filiformis,<ref>[https://books.google.fr/books?id=tTShO59uQDgC&pg=PA346&dq=Vahanga&hl=fr&ei=v74YTfqgFoyB4Qam_bTSBw&sa=X&oi=book_result&ct=result&resnum=2&ved=0CCwQ6AEwAQ#v=onepage&q=Vahanga&f=false Flora of French Polynesia] by Jacques Florence, editions IRD, 2004, p.145</ref> וירבוזיים כגון המין Achyranthes aspera var. velutina.<ref>[https://books.google.fr/books?id=tTShO59uQDgC&pg=PA346&dq=Vahanga&hl=fr&ei=v74YTfqgFoyB4Qam_bTSBw&sa=X&oi=book_result&ct=result&resnum=2&ved=0CCwQ6AEwAQ#v=onepage&q=Vahanga&f=false Flora of French Polynesia] by Jacques Florence, editions IRD, 2004, p.50</ref>

בשנת 2007, פרויקט אקולוגי שנערך על ידי אוניברסיטת אוקלנד והאגודה האורניתולוגית של פולינזיה נועד למגר את החולדות הפולינזיות בוואהנגה שהתיישבו באטול, להחזיר את האיזון למערכת האקולוגית התומכת במיני ציפורים כמו יונת הקרקע הפולינזית וביצנית פולינזית.<ref>[https://www.cepf.net/sites/default/files/final_vahanga.pdf CEPF SMALL GRANT FINAL PROJECT COMPLETION REPORT]</ref> מיזם קודם משנת 2000 נכשל במטרה זו.

== ראו גם ==
* מאטוריוואבו
* טנאררו
* טנארונגה
* קבוצת אקטון
* אי בודד

== לקריאה נוספת ==
* Sailing Directions, Pub 126, "Pacific Islands" NIMA 2002; page 12

== קישורים חיצוניים ==

* [http://www.pacific-image.pf/pages/boutic/dboutic_cdrom_sp132.html רשימת אטולים] 

== הערות שוליים ==

קטגוריה:אטולים באוקיינוס השקט
קטגוריה:פולינזיה הצרפתית: גאוגרפיה
קטגוריה:צרפת: איים לא מיושבים
מארקו ג'אליני

מארקו ג'אליני (באיטלקית: Marco Giallini; נולד ב-4 באפריל 1963) הוא שחקן קולנוע ותיאטרון איטלקי.

== ביוגרפיה ==
מארקו ג'אליני נולד ברומא, איטליה למשפחה ממעמד הפועלים. הוא למד באקדמיה לאמנויות המשחק בעיר והחל לשחק בתיאטרון.

== קריירה ==
בשנת 1986 ביצע את הופעת המשחק הראשונה שלו בתפקיד ללא קרדיט בסרט "Grandi magazzini" בתור פקיד משרדי. בשנת 1988 שיחק בסרטו הראשון של הבמאי פולביו וצל; "Rorret" בתור סטודנט. 

בשנת 2004 שיחק בסרט הדרמה "לא לזוז" בכיכובה של פנלופה קרוז, שהוקרן לראשונה בפסטיבל הקולנוע בקאן 2004 והוא מבוסס על הרומן עטור הפרסים שכתבה מרגרט מזנטיני.

בשנת 2007 שיחק בתור אלפרו דאנזי בסדרת הדרמה הרפואית "Medicina generale" ברשת הטלווזייה Rai 1.

בשנת 2012 הוא זכה בפרס "רצועת הכסף" עבוד משחקו בסרט "כל השוטרים הם נבלות"; בבימויו של סטפאנו סולימה. הוא קיבל פרס זה גם בשנת 2014 ו-2016.

בשנת 2015 שיחק בסרט הקומדיה "אם ירצה האל" בבימויו של אדוארדו פלקון. בשנת 2016 הוא שיחק בסרט "זרים מושלמים" בבימויו של פאולו ג'ינובזה, ובשנת 2017 שיחק בסרטו הבא של ג'ינובזה, "המקום"; דרמת מתח לצד השחקנית ויטוריה פוצ'יני.

בשנת 2018 שיחק בסרט "סלח לנו על חובותינו" שביים אנטוניו מוראביטו עבור שירות הזרמת המדיה נטפליקס.

=== חיים אישיים ===
ג'אליני היה נשוי לאשתו לורדנה במשך 25 שנים, ונולדו להם שני ילדים. הוא הפך לאלמן ביולי 2011, כאשר אשתו מתה מדימום מוחי.

==קישורים חיצוניים==

* 

קטגוריה:שחקני קולנוע וטלוויזיה איטלקים
קטגוריה:שחקני תיאטרון איטלקים
קטגוריה:איטלקים שנולדו ב-1963
ג'סי מיי לי

ג'סיקה מיי לי (באנגלית: Jessica Mei Li; נולדה ב-27 באוגוסט 1995) היא שחקנית תיאטרון, קולנוע וטלוויזיה אנגלייה.

== ביוגרפיה ==
לי נולדה בברייטון לאם אנגלייה ואב סיני. גדלה ברדהיל, סארי, ויש לה אח גדול. היא למדה במכללת ריגייט.<ref></ref> היא החלה ללמוד שפות באוניברסיטה, אך נשרה. בזמן שעבדה עם ילדים עם צרכים מיוחדים, היא הצטרפה לתיאטרון הנוער הלאומי בשנת 2015 ולמדה באופן חלקי בבית הספר למשחק בין השנים 2016–2017.<ref></ref><ref></ref>

== קריירה ==
לי ביצעה את הופעת הבכורה שלה בפברואר 2019 בתפקיד קלאודיה קסוול בהצגה "הכל אודות חוה" בתיאטרון נואל קאוורד, לצד ג'יליאן אנדרסון ולילי ג'יימס. ההפקה הוקרנה בטלוויזיה בערוצים בינלאומיים באמצעות התיאטרון הלאומי בהופעה חיה.<ref></ref><ref></ref>

בשנת 2021 כיכבה לי בתפקיד ראשי בדמותה של אלינה סטרקוב בסדרת הטלוויזיה של נטפליקס, "צל ועצם", עיבוד לסדרת ספרי הפנטזיה מאת לי ברדוגו.<ref></ref>

בשנת 2021 לוהקה לתפקיד בסרטו של אדגר רייט, "אתמול בלילה בסוהו".<ref></ref>

== פילמוגרפיה ==
=== קולנוע וטלוויזיה ===
{| class="wikitable unsortable"
! שנה
! כותרת
! תפקיד
! הערות
|-
| rowspan="2" | 2018
| Together, They Smoke
| רוז
| שורטפליקס
|-
| דרקון לבן
|
| פרק אחד<ref></ref>
|-
| rowspan="2" | 2019
| הכל אודות חוה
| קלאודיה קסוול
| התיאטרון הלאומי בשידור חי
|-
| Locked Up Abroad
| כריסטינה ג'וקו
| פרק: "פנמניה"
|-
| rowspan="2" | 2021
| צל ועצם
| אלינה סטרקוב
| תפקיד ראשי; 16 פרקים
|-
| אתמול בלילה בסוהו
| לארה
|
|-
| rowspan="2" |TBA
| Kukeri 
|
|
|-
|Havoc
|
|
|}

=== קליפים ===
{| class="wikitable sortable"
! שנה
! שיר
! אמן
! class="unsortable" | הערות
|-
| 2018
| A Thousand Ringing Bells
| אורי שדה
|
|-
| 2021
| Three Weeks
| ג'יימס המפריס
|
|-
|}

== תיאטרון ==
{| class="wikitable sortable"
! שנה
! כותרת
! תפקיד
! class="unsortable" | הערות
|-
| 2019
| הכל אודות חוה
| קלאודיה קסוול
| תיאטרון נואל פווארד, לונדון
|-
|}

==קישורים חיצוניים==

== הערות שוליים ==

קטגוריה:שחקניות תיאטרון אנגליות
קטגוריה:שחקניות קולנוע וטלוויזיה אנגליות
קטגוריה:בוגרות אוניברסיטאות ומכללות בממלכה המאוחדת
קטגוריה:בוגרי אוניברסיטאות ומכללות בממלכה המאוחדת
קטגוריה:אנגליות שנולדו ב-1995
קטגוריה:אנגלים שנולדו ב-1995
גאורג ארליך

גאורג ארליך (בגרמנית: Georg Ehrlich; 22 בפברואר 1897 – 1 ביולי 1966) היה פסל יהודי-אוסטרי. הוא התגורר בלונדון משנת 1938 והיה אזרח בריטי ב-1947.
"האוהבים הצעירים", גני [[קתדרלת סנט פול]]

== קורות חיים ==
ארליך נולד בווינה. בין השנים 1912 עד 1915 למד באוניברסיטה לאומנויות ומלאכה, בווינה, אצל האדריכל אוסקר סטרנאד.

במהלך מלחמת העולם הראשונה הוא שירת בצבא האוסטרי 1915–1918. לאחר המלחמה עסק למחייתו בליטוגרפיה ותחריטים. בגלל השפל הכלכלי שלאחר מלחמת העולם הראשונה באוסטריה עבר למינכן (1919–1921) ואז לברלין (1921–1923). הוא חזר לווינה בשנת 1924, והחל לעסוק כמעט אך ורק לפיסול.

ב־27 בנובמבר 1930 הוא התחתן עם האמנית בטינה ארליך, שכמוהו, הייתה יהודייה. אחרי האנשלוס במרץ 1938 הוא נשאר בלונדון, שם היה באותה תקופה. אשתו הצטרפה אליו לשם ביולי 1938 והביאה רבות מיצירותיו. הוא הפך לאזרח בריטי בשנת 1947. הוא נבחר לחבר באקדמיה המלכותית לאמנויות בשנת 1962.

משנת 1951 ארליך סבל מבעיות לב. הוא עבר לאיטליה בשנת 1963, ולאחר מכן לשווייץ. 

ארליך נפטר בלוצרן ב־1 ביולי 1966 ונקבר בבית הקברות המרכזי בווינה.

== תערוכות ==
ארליך הציג באקדמיה המלכותית עשר פעמים, כולל תערוכה אחת לאחר מותו בשנת 1967. תערוכות אחרות כוללות:
* הביאנלה בוונציה, (ביתן אוסטרי), 1932, 1934, 1936 ו-1958
* תערוכת פריז העולמית, 1937 (מדליית זהב)
* גלריה מתיסן, לונדון, 1939
* פיסול בבית, תערוכת המועצה לאמנויות, 1946
* גלריות לסטר, 1950
* האקדמיה המלכותית הסקוטית, תערוכה 125, 1951
* פסטיבל אלדברג, 1964

== יצירותיו ==
יצירותיו של ארליך מוצגות בגלריית טייט, במועצה לאמנות הבריטית, במוזיאון הבריטי ובמוזיאון ויקטוריה ואלברט. עבודתו "האוהבים הצעירים" ניצבת בגן קתדרלת סנט פול בלונדון. עבודות אחרות כוללות:
* ילד איטלקי, 1935
* בנג'מין בריטן, אוסף פרטי (יציקת גבס בגלריית הדיוקנאות הלאומית, לונדון 1951)
* ילד עומד, 1951
* ילד חולה, 1951
* פליט, 1951
* ילד וילדה עם גור, בית הספר התיכון הייסטינגס, בורבג', לסטרשייר, 1956
* ראש סוס, 1956
* שור בגודל מלא, וינה, 1960 (הוענק לו פרס וינה לאמנויות יפות)
* פיטר פירס (יציקת גבס בגלריית הדיוקנאות הלאומית, לונדון 1963)

==קישורים חיצוניים==

קטגוריה:פסלים יהודים אוסטרים
קטגוריה:מהגרים לממלכה המאוחדת
קטגוריה:פסלים יהודים בריטים
קטגוריה:אישים הקבורים בחלקות היהודיות של בית הקברות המרכזי בווינה
קטגוריה:בריטים שנולדו ב-1897
קטגוריה:אוסטרים שנולדו ב-1897
קטגוריה:בריטים שנפטרו ב-1966
קטגוריה:אוסטרים שנפטרו ב-1986
ניסאן דיזל ספייס ראנר 7

ניסאן דיזל ספייס ראנר 7 (ביפנית: 日産ディーゼル・スペースランナー7, באנגלית: Nissan Diesel Space Runner 7) הוא אוטובוס קטן, מתוצרת חברת האוטובוסים UD Trucks Corporation (ביפנית: UDトラックス株式会社), קרויה גם: Nissan Diesel), שהייתה בבעלות ניסאן אשר יוצר בין השנים 1994–2003 ביפן.

=="ניסאן דיזל ספייס ראנר 7"==
* "ניסאן דיזל ספייס ראנר 7" יועד בעיקר כאוטובוס תיירים.
* "ניסאן דיזל ספייס ראנר 7" מוגדר כאוטובוס שיש בו סיפון יחיד לנוסעים.
* 25 מושבים.
* דלתות כניסה: 1.
* מנוע דיזל אחורי.

===דגמים===
* "U-EN210DAN" – יוצר משנת 1994.
* "KC-EN211DAN" – יוצר משנת 1995.
* "KC-EN250DAN" – יוצר משנת 1995.
* "KK-EN252DAN" – יוצר משנת 1999.

==גלריה==
<gallery mode="packed" heights="170">
קובץ:Kagoshimakotsu Kanko bus01.jpg | "ניסאן דיזל ספייס ראנר 7"
קובץ:Akita-kita-kanko-bus-150.jpg | "ניסאן דיזל ספייס ראנר 7"
</gallery>

==ראו גם==
* ניסאן
* ניסאן דיזל ספייס דרים
* ניסאן דיזל ספייס ראנר RM
* ניסאן דיזל ספייס ראנר A

==קישורים חיצוניים==

==הערות שוליים==

קטגוריה:דגמי אוטובוסים
קטגוריה:כלי רכב שהושקו ב-1994
דיזל ספייס ראנר 7
קטגוריה:כלי רכב יפניים
קטגוריה:כלי רכב מנוע אחורי
אברהם זילברשץ

אברהם (אבי) זילברשץ (נולד 1 במאי 1947) הוא מדען מחשב ישראלי אמריקאי, פרופסור למדעי המחשב באוניברסיטת ייל.

== ביוגרפיה ==
נולד בחיפה לוורה ויוסף. למד ב שליד בית הספר הריאלי העברי בחיפה, וסיים בה את לימודיו בשנת 1965. בשנת 1968 עבר לארצות הברית, שם התאזרח. ב-1976 קיבל תואר דוקטור במדעי המחשב מאוניברסיטת סטוני ברוק.

אב לשתי בנות ובן.

== קריירה ==
לאחר קבלת הדוקטורט כיהן זילברשץ כפרופסור באוניברסיטת טקסס עד לשנת 1993. בשנה זו מונה לסגן נשיא במעבדות בל, שם עבד עד 2005. ב-2005 מונה לפרופסור באוניברסיטת ייל, כשעד שנת 2011 עמד בראש המחלקה למדעי המחשב בייל.

מחקריו עוסקים במערכות נתונים, הפעלה, אחסון נתונים וניהול רשתות. זילברשץ רשם כחמישים פטנטים וזכה בכעשרים וחמש מלגות מחקר. לאורך שנותיו באקדמיה הנחה לדוקטורט חמישה עשר סטודנטים.

היה חבר בוועדה המייעצת לענייני מדע וטכנולוגיה לנשיא קלינטון, יועץ ל ולגופים פרטיים.

זילברשץ הוא מחבר-שותף של מספר ספרי עיון נודעים, וכן כתב מאמרים בנושאי טכנולוגיה ומדיניות שראו אור בניו יורק טיימס, בוסטון גלוב, הרטפורד קורנט, הפינגטון פוסט, ג'רוזלם פוסט, הארץ ועוד.

== פרסים והוקרה ==
* 1996 - עמית ACM.
* 1997 - פרס SIGMOD (מטעם ACM)
* 1998 - פרס קארל ו. קארלסטורם למצוינות בחינוך (ACM)
* 1998, 1999 ו-2004 - פרס נשיא מעבדות בל על יצירתיות יוצאת דופן והצטיינות טכנולוגית.
* 2000 - עמית IEEE
* 2002 - פרס טיילור ל. בות (מטעם IEEE)
* 2009 - עמית AAAS 
* 2019 - פרס "מבחן הזמן" של כנס VLDB 
* חבר ב 

== ספרים כמחבר-שותף ==
הספרים להם זילברשץ מחבר שותף יוצאים במהדורות מעודכנות לפרקים. הרשימה להלן מתייחסת למהדורה הראשונה של כל ספר:
* Time-Constrained Transaction Management: Real-Time Constraints in Database Transaction Systems (1996)
* Operating System Concepts with Java (2006)
* Database System Concepts (2010)
* Operating System Concepts (2011)
* Operating System Concepts Essentials (2013)

== קישורים חיצוניים ==
* 

* [https://codex.cs.yale.edu/avi/index.html אבי זילברשץ] באתר אוניברסיטת ייל
* [https://codex.cs.yale.edu/avi/home-page/newspapers-dir/newspapers.html מאמרים] מאת אבי זילברשץ
* [http://sigmod.hosting.acm.org/sigmod.org/www.sigmod.org/sigmod-awards/award-people/avi-silberschatz.html אבי זילברשץ] באתר SIGMOD
* [https://prabook.com/web/abraham.silberschatz/1660649 אבי זילברשץ] באתר PRABOOK

==הערות שוליים==

קטגוריה:בעלי תואר דוקטור מאוניברסיטת סטוני ברוק
קטגוריה:סגל אוניברסיטת ייל
קטגוריה:סגל אוניברסיטת טקסס באוסטין
קטגוריה:סגל מעבדות בל
קטגוריה:מדעני מחשב אמריקאים
קטגוריה:עמיתי ACM
קטגוריה:עמיתי IEEE
קטגוריה:בוגרי הפנימייה הצבאית לפיקוד חיפה
קטגוריה:מהגרים מישראל לארצות הברית
קטגוריה:אמריקאים ממוצא ישראלי
קטגוריה:אמריקאים שנולדו ב-1947
קטגוריה:ישראלים שנולדו ב-1947
ברנדון פ. בל

ברנדון פ. בל (באנגלית: Brandon P. Bell; נולד ב-13 בינואר 1985) הוא שחקן אמריקאי, הידוע בעיקר בתפקידיו בסדרות הטלוויזיה "הוליווד הייטס" ו"אנשים לבנים יקרים".<ref name="collider"></ref>

== ראשית חייו ==
בל הוא יליד דאלאס, טקסס. הוא למד באוניברסיטת דרום קליפורניה עם מלגת לימודים בחוג לדרמה.<ref></ref> לפני שהתמקד במשרה מלאה בקריירת המשחק שלו, בל שיחק כדורגל במשך 7 שנים כשנסע לצרפת וזכה עם קבוצתו במדליית הזהב בגביע ארצות הברית הפתוח.<ref></ref>

== קריירה ==
בל קיבל את התפקיד של ג'ייק מדסן בסדרת הטלוויזיה "הוליווד הייטס" בשנת 2012. בשנת 2017 הוא כיכב כטרוי פיירבנקס בסרט הדרמה הקומית "אנשים לבנים יקרים" לצד לוגן בראונינג, שעובד לסדרה של נטפליקס באותו שם.

== פילמוגרפיה ==
=== קולנוע ===
{| class="wikitable sortable"
! שנה
! סרט
! תפקיד
! class="unsortable" | הערות
|-
| 2006
| משימה בלתי אפשרית 3
| אורח במסיבה
|
|-
| 2014
| אנשים לבנים יקרים
| טרוי פיירבנקס
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! class="unsortable" | הערות
|-
| 2008
| ילדי האנרכיה
| מנהל
| פרק: "Fun Town"
|-
| rowspan="2" | 2009
| 90210
| שוטר
| פרק: "Off the Rails"
|-
| פלאש פורוורד
| חובש מס' 1
| פרק: "No More Good Days"
|-
| 2010
| NCIS
| ריינג'ר ג'ייק
| פרק: "Ignition"
|-
| rowspan="3" | 2011
| Real Monkey Nuts
| בריאן
| פרק: "Valuable Production Time"
|-
| The Protector
| קני הולדר
| פרק: "Bangs"
|-
| נקמה
| סטיבן גורדון
| פרק: "Betrayal"
|-
| rowspan="3" | 2012
| הוחלפו בלידתן
| המאמן מאדוק
| 6 פרקים
|-
| מרוששות
| השוטר מארס
| 2 פרקים
|-
| הוליווד הייטס
| ג'ייק מדסן
| 77 פרקים
|-
| 2013
| Family Tools
| לוגן
| פרק: "Beachwood Approved"
|-
| rowspan="2" | 2014
| Love That Girl!
| קנט
| פרק: "Assets and Liabilities"
|-
| Ascension
| אהרון גולט
| 3 פרקים
|-
| rowspan="3" | 2015
| CSI
| קייל אליס
| פרק: "The End Game"
|-
| אקווריוס
| דן מרקהאם
| פרק: "Why?"
|-
| Satisfaction 
| כריס
| 2 פרקים
|-
| 2016
| לא בטוחה
| ד"ר מייקל פיט
| 2 פרקים
|-
| 2017–2021
| אנשים לבנים יקרים<ref></ref>
| טרוי פיירבנקס
| תפקיד ראשי (4 עונות); 40 פרקים
|-
| 2019
| בגידה
| ג'קסון קול
| תפקיד ראשי; 6 פרקים
|}

== פרסים ומועמדויות ==
{| class="wikitable"
! scope="col" | שנה
! scope="col" | פרסים
! קטגוריה
! scope="col" | עבודה מועמדת
! scope="col" | תוצאה
|-
| 2015
| פרסי Black Reel
|ביצועי משחק יוצאים מהכלל לשחקן
| אנשים לבנים יקרים (סרט)
|
|-
| 2017
| פרסי Black Reel לטלוויזיה
| שחקן מצטיין, סדרה קומית
| אנשים לבנים יקרים (סדרה)
| 
|-
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת דרום קליפורניה
קטגוריה:אמריקאים שנולדו ב-1985
לוגן בראונינג

לוגן לוריס בראונינג (באנגלית: Logan Laurice Browning; נולדה ב-9 ביוני 1989) היא שחקנית אמריקאית. היא ידועה בעיקר בתפקידה כסמנתה וייט בסדרת הדרמה הסאטירית של נטפליקס "אנשים לבנים יקרים".<ref></ref>

== ראשית חייה ==
בראונינג נולד באטלנטה, ג'ורג'יה. אמה לבנה ואביה אפרו-אמריקאי. הוריה המאמצים הם אפרו-אמריקאים.<ref></ref> היא למדה באוניברסיטת ואנדרבילט בנאשוויל, טנסי.

== קריירה ==
את הופעת הבכורה שלה היא עשתה בשנת 2004 בסדרת הנוער "סאמרלנד" שם גילמה את קארי. לאחר מכן שיחקה בסדרה של ניקלודיאון "מדריך ההישרדות של נד" בשנים 2005–2006. 

היא הופיעה גם כמושא האהבה של דיז'ון טלטון בקליפ לשיר "Wild Out".

בשנת 2007, כיכבה בראונינג כאחת הדמויות הראשיות, סשה, בסרט "בראץ: הסרט", המבוסס על קו בובות האופנה הפופולרי.

בשנת 2009 בראונינג הצטרפה לקאסט של "Meet the Browns" במהלך העונה השנייה, והחליפה את בריאנה גולד בתפקיד בריאנה אורטיז. 

היא הופיעה בקצרה בקליפ "Rockstar" של פרימה ג'י ובקליפ "U Got Me" של B5. ל לאחר מכן היה לה תפקיד חוזר בסדרת הטלוויזיה של דיסני XD, "שני מלכים".

היא הופיעה בשני פרקים של סדרת הטלוויזיה "המעגל הסודי", סדרת טלוויזיה המבוססת על רומנים באותו שם מאת לי ג'יי סמית'. 

באפריל 2012 לוהקה בראונינג לתפקיד ג'לנה הווארד בסדרת הטלוויזיה "על המגרש" של VH1. לפני ששיחקה בסדרה "על המגרש" בראונינג לא הייתה רקדנית מקצועית. היא לוהקה בזכות יכולת המשחק שלה ולמדה ריקוד במשך 8 חודשים לפני צילומי הסדרה.

בראונינג כיכבה לצדה של כוכבת "על המגרש", קתרין ביילס, בסדרה הקומית "Shit Southern Women Say" של ערוץ יוטיוב.<ref></ref> 

ביולי 2016 פורסם כי בראונינג תשתתף בתפקיד סמנתה ווייט בסדרת הדרמה הסאטירית של נטפליקס, "אנשים לבנים יקרים" לצד ברנדון פ. בל<ref></ref>. 

בשנת 2017 לוהקה בראונינג לתפקיד ליזי בסרט האימה של נטפליקס, "שלמות".<ref></ref> הסרט יצא לאקרנים ב-24 במאי 2019.

== פילמוגרפיה ==
לוגן בראונינג תוך כדי קידום הסרט "בראץ: הסרט", משנת 2007

=== קולנוע ===
{| class="wikitable sortable"
|+
! שנה
! סרט
! תפקיד
|-
| 2007
| בראץ: הסרט
| סשה
|-
| 2013
| Breaking at the Edge
| שרה
|-
| 2015
| Brotherly Love
| טרינה
|-
| 2019
| שלמות
| אליזבת "ליזי" וולס
|}

=== טלוויזיה ===
{| class="wikitable sortable"
|+
! שנה
! סדרה
! תפקיד
! class="unsortable" | הערות
|-
| 2004–2005
| סאמרלנד <small>(אנ')</small>
| קארי
| 4 פרקים
|-
| 2005–2006
| מדריך ההישרדות של נד
| ונסה
| 5 פרקים
|-
| 2009–2011
| Meet the Browns
| בריאנה אורטיז
| תפקיד ראשי (עונות 2–5); 75 פרקים
|-
| 2010–2013
| שני מלכים
| רבקה דוסון
| 5 פרקים
|-
| 2011
| המעגל הסודי
| סאלי מתיוס
| 2 פרקים
|-
| 2013–2018
| על המגרש
| ג'לינה האוורד
| תפקיד ראשי (עונות 1–4); 35 פרקים
|-
| 2014
| For Better or Worse
| שון
| 2 פרקים
|-
| 2015–2016
| פאוורס
| זורה
| תפקיד ראשי (2 עונות); 18 פרקים
|-
| 2017–2021
| אנשים לבנים יקרים
| סמנתה וייט
| תפקיד ראשי (4 עונות); 40 פרקים
|-
|2021
|ליגת הצדק הדור הבא
|אוניקס אדמס
|דיבוב; 4 פרקים
|}

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:רקדניות אמריקאיות
קטגוריה:בוגרות אוניברסיטת ואנדרבילט
קטגוריה:בוגרי אוניברסיטת ואנדרבילט
קטגוריה:שחקנים להט"בים אמריקאים
קטגוריה:ביסקסואליות אמריקאיות
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
הרמן סדרברג

הרמן אדוורד סדרברג (באנגלית: Herman Edvard Cederberg; 7 בספטמבר 1883 – 30 בינואר 1969) היה שחיין פיני, שהתמודד באולימפיאדת הקיץ 1908 ובאולימפיאדת 1912.<ref name="SportsRef3"></ref>

== שחייה ==
=== אולימפיאדה ===
{| class="wikitable" style="text-align:center;"
|+ הרמן סדרברג במשחקים האולימפיים
! משחקים
! תחרות
! שלב
! מקום
! זמן
! הערות
|-
| rowspan="2" style="white-space: nowrap;" | אולימפיאדת לונדון 1908
| style="white-space: nowrap;" | 200 מטר חזה
| style="white-space: nowrap;" | סיבוב ראשון
| style="white-space: nowrap;" | 4 - 5 בחום
| style="white-space: nowrap;" | לא ידוע
| align="left" | לא התקדם<ref></ref>
|-
| style="white-space: nowrap;" | 100 מטר גב
| style="white-space: nowrap;" | סיבוב ראשון
| colspan="3" style="white-space: nowrap;" | לא התחיל<ref></ref>
|-
| style="white-space: nowrap;" | אולימפיאדת סטוקהולם 1912
| style="white-space: nowrap;" | 200 מטר חזה
| style="white-space: nowrap;" | רבע גמר
| style="white-space: nowrap;" | שלישית בחום
| style="white-space: nowrap;" | 3:18.6
| align="left" | לא התקדם<ref name="SportsRef3" />
|}

=== לאומי ===
הוא זכה באליפויות פיניות בשחייה:
* 100 מטר חופשי: 1906, 1907
* 1000 מטר חופשי: 1906
* 200 מטר חזה: 1906, 1907
* 100 מטר הצלת חיים: 1908, 1912
* 4 × 50 מטר שליחים חופשי: 1908

== לקריאה נוספת ==
* 

==קישורים חיצוניים==

== הערות שוליים ==

קטגוריה:שחיינים באולימפיאדת סטוקהולם (1912)
קטגוריה:שחיינים באולימפיאדת לונדון (1908)
קטגוריה:שחיינים פינים
קטגוריה:פינים שנולדו ב-1883
קטגוריה:נפטרים ב-1969
מוחמד-רזא מהדווי כני

אייתוללה מוחמד-רזא מהדווי כני (בפרסית: محمدرضا مهدوی کنی; 6 באוגוסט 1931 – 21 באוקטובר 2014) היה פוליטיקאי, סופר ואיש דת איראני, שכיהן כממלא מקום ראש ממשלת איראן מספטמבר 1981 עד 29 באוקטובר 1981.

לפני כן כיהן כשר המשפטים וכשר הפנים בממשלות של מוחמד עלי רג'אי ומוחמד-ג'וואד באהונר. היה המייסד של אוניברסיטת האימאם סאדק שבטהראן, שהייתה ידועה בכך שעסקה בעיקר במדעי הרוח.

ביוני 2014 אושפז בבית החולים בהמן ונכנס לתרדמת לאחר שסבל מהתקף לב. נפטר ב־21 באוקטובר 2014.

== ביוגרפיה ==
מהדווי כני נולד בכפר כאן, שנמצא בסמוך לטהראן<ref name="The A to Z"></ref>. אביו היה אייתוללה שלימד בבית הספר מופיד<ref name="alex"></ref>. בית הספר התיכון שבו למד היה בית הספר בורהאן שבטהראן. ב-1947 נסע לקום כדי ללמוד שם בסמינר דתי. אחד ממוריו היה האייתוללה רוחאללה ח'ומייני, לימים המנהיג העליון של איראן. לאחר שסיים את הלימודים בסמינר הדתי הוא חזר לטהראן ב-1961 כדי ללמוד מדעי הדת. במקביל השתתף במחאות נגד השאה מוחמד רזא שאה פהלווי ואף נכלא בעקבות הפעילות האקטיביסטית שלוש פעמים<ref name="Hiro"></ref>. לפני המהפכה האיראנית מינה אותו ח'ומייני לחבר מועצת המהפכה. עם הצלחתה של המהפכה והדחת השאה מהדווי כני מונה לממלא מקום יושב ראש מועצת שומרי החוקה ואף הנהיג לתקופה מסוימת את ארגון אנשי הדת הלוחמים (קבוצה פוליטית דתית שאינה מוגדרת באופן רשמי כ"מפלגה"). הוא סירב להצטרף למפלגה הרפובליקנית האיסלאמית שהוקמה ב-1979 מאחר שלטענתו, אנשי דת צריכים להישאר א-מפלגתיים<ref></ref>.

מהדווי כני כיהן כשר הפנים בקבינט של מוחמד עלי רג'אי. עם הירצחו של רג'אי, הוא מונה לשר הפנים בשנית בקבינט שהקים מחליפו של רג'אי, מוחמד-ג'וואד באהונר. לאחר שבאהונר נרצח אף הוא, בפיגוע שאורגן על ידי מוג'אהדין ח'לק, הוחלט שמהדווי כני יכהן כממלא מקומו. ואכן, ב-2 בספטמבר מונה לממלא מקום ראש ממשלת איראן וכיהן בתפקיד זה עד 29 באוקטובר 1981<ref></ref>, אז הוחלף על ידי מיר-חוסיין מוסאווי.

ב-1989 הוא נבחר להיות חבר המועצה לתיקון החוקה של איראן. ב-2011 נבחר להיות יו"ר מועצת המומחים האיראנית לאחר שהיו"ר הקודם, אכבר האשמי רפסנג'אני התפטר מתפקידו<ref name="xin"></ref>. במרץ 2013 נבחר לכהן בתפקיד לשנתיים נוספות<ref></ref>. לאור העובדה שנפטר במהלך כהונתו מונה האייתוללה מוחמד יזדי במרץ 2015 להיות יו"ר המועצה במקומו של מהדווי כני.

ב-4 ביוני, ביום השנה למותו של ח'ומייני אושפז מהדווי כני בעקבות אירוע מוחי. הוא נכנס לתרדמת עוד באותו יום ולא יצא ממנה עד מותו ב-2 באוקטובר 2014<ref></ref>. עם מותו הכריז נשיא איראן, חסן רוחאני על שני ימי אבל לאומיים<ref></ref>.

== חיים אישיים ==
מהדווי השאיר אחריו שלושה ילדים, שמונה נכדים ואף שני נינים.

== קישורים חיצוניים ==

* 

== הערות שוליים ==

 
קטגוריה:שרי ממשלת איראן
קטגוריה:ראשי ממשלת איראן
קטגוריה:שרי הפנים של איראן
קטגוריה:איראנים שנולדו ב-1931
קטגוריה:איראנים שנפטרו ב-2014
פענוח הגנום של האדם הניאנדרטלי

[[סוונטה פבו, מוביל הפרויקט למיפוי הגנום הניאנדרטלי, 2010]]
פרויקט פענוח הגנום של האדם הניאנדרטלי (באנגלית: The Neanderthal genome project) הוא מיזם שהושק ביולי 2006 על ידי מכון מקס פלאנק לאנתרופולוגיה אבולוציונית שבגרמניה וחברת הביוטכנלוגיה האמריקנית 454 Life Sciences במסגרתו בוצע ריצוף DNA לגנום של האדם הניאנדרטלי. המיזם הושלם ב-7 במאי 2010 ותוצאותיו פורסמו בכתב העת Science.

במסגרת המחקר חילצו החוקרים DNA מעצם הירך בשלד של ניאנדרטלית בת למעלה מ-38,000 שנים שנתגלתה במערת וינדיה שבקרואטיה, וכן מעצמות אחרות של אדם ניאנדרטלי שהתגלו בספרד, ברוסיה ובגרמניה.

התוצאות הראו שה-DNA של בני האדם המודרניים, וה-DNA של הניאנדרטלים הוא זהה בכ-99.5%.

== קישורים חיצוניים ==
* [http://www.eva.mpg.de/neandertal האתר הרשמי של פרויקט פענוח הגנום של האדם הניאנדרטלי]
* [http://www.life-of-science.net/evolution/news/competition-and-not-climate-change-was-responsible-for-the-extinction-of-neanderthals.html "Genetic algorithm model shows that modern humans out-competed the Neanderthal"]
* [http://ngm.nationalgeographic.com/2008/10/neanderthals/hall-text "Last of the Neanderthals"] - פורסם בנשיונל ג'יאוגרפיק באוקטובר 2008
* [http://www.nbcnews.com/id/13955661 MSNBC "Neanderthal genome project launches"] - פורסם ב-22 בנובמבר 2006.
* [http://news.bbc.co.uk/2/hi/science/nature/6146908.stm BBC News Paul Rincon, "Neanderthal DNA secrets unlocked"] - פורסם ב-15 בנובמבר 2006
* [https://arstechnica.com/journals/science.ars/2006/11/17/6005 "Welcome to Neanderthal genomics"] - פורסם ב-17 בנובמבר 2006
* [http://www.lbl.gov/Science-Articles/Archive/Genomics-Neanderthal.html "Neanderthal Genome Sequencing Yields Surprising Results and Opens a New Door to Future Studies"] - פורסם ב-15 בנובמבר 2006
* 

==הערות שוליים==

קטגוריה:פרויקטים גנומים
Obsessed (שיר של אדיסון ריי)

Obsessed (בעברית: אובססיבי) הוא סינגל שהוקלט על ידי הזמרת האמריקאית אדיסון ריי.<ref name=":0"></ref> השיר יצא לאור ב-19 במרץ 2021, על ידי חברת התקליטים סנדלוט רקורדס.<ref name=":0" /><ref></ref>

==רקע==
"Obsessed" הוא שיר דאנס-פופ. מילות השיר עוסקות בנושאי זוגיות ואהבה עצמית. ריי הושפעה מגיל צעיר ממוזיקה שאימה נהגה לשמוע, שכללה בעיקר מוזיקה משנות ה-90 וה-2000. בראיון למגזין ווג, ריי סיפרה כי קיבלה השראה מוזיקלית ממגוון של זמרות וציינה בפרט את ביונסה, ג'ניפר לופז, בריטני ספירס, קייטי פרי וטיילור סוויפט,
בעוד שסוויפט, הייתה ההשראה של ריי בעת כתיבת השיר.

===הפקה===
לקראת צאת השיר עבדה ריי עם הפזמונאי ג'ייקוב כשר הינדלין (ג'קאש). ריי הוציאה לאור את השיר בהוצאת חברת התקליטים של הינדלין, סנדלוט רקורדס. ריי והינדלין עבדו על השיר יחד עם המנהל אדם מרסל, והיחצנים קייטי גרינטל וקורטני אסבורי מחברת Lede. לאחר ארבעה חודשים של חזרות ועבודה באולפן של הינדלין, ריי וצוותה פיתחו את רוב השיר בפגישה אחת.

==קידום==
ריי הכריזה כי תבצע את השיר לראשונה בתוכנית "The Tonight Show Starring Jimmy Fallon" בכיכובו של ג'ימי פאלון. על מנת לקדם את הסינגל ריי השיקה קולקציה מיוחדת של בגדים ופוסטרים נלווים.

== וידאו קליפ ==
הווידאו קליפ של השיר הועלה לערוץ היוטיוב של ריי ב-19 במרץ 2021.<ref name=":1"></ref> הקליפ בוים על ידי דיאן מרטל ומכיל ריקודי טיקטוק וכוריאוגרפיה של שרה ביו וקלוויט הודג'. קיילי לו היה אחראי על התלבושות ואביזרי הלבוש. בחלקים מהקליפ לבשה ריי חליפות חתול של המעצב אופנה לקואן סמית' (שהושראה מהשיר "Say You'll Be There" של הספייס גירלז) וביגוד של המעצב אופנה הצרפתי טיירי מוגלר, ובחלקם האחר לבשה פרווה מלאכותית של גוצ'י בולרו. בקליפ, ריי מופיעה במחוך לבן של דיון לי. ריי קיבלה את ההשראה לחליפה מהשיר של בריטני ספירס, "Sometimes".<ref name=":1" />

== קרדיטים וצוות ==
כל הקרדיטים שלהלן לקוחים מ-AllMusic.<ref></ref>
* אדיסון ריי – שירה ראשית, כתיבה
* ג'ייקוב כשר – כתיבה
* בני בלנקו – הפקה
* ראיין מקמהן – כתיבה, הפקה
* בלייק סלאטקין – כתיבה, הפקה
* מדיסון לאב – הפקה
* טיה סקולה – הפקה
* לילנד – הפקה

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך יציאה
! scope="col" |פורמט
! scope="col" |חברת תקליטים
! scope="col" |<abbr>מקור</abbr>
|-
!עולם
|19 במרץ 2021
|הזרמת מוזיקה • הורדה דיגיטלית
|rowspan="2" |סנדלוט
|<ref></ref>
|-
!ארצות הברית
|30 במרץ 2021
|רדיו להיטים עכשוויים
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלי בכורה מ-2021
קטגוריה:שירים באנגלית
קטגוריה:שירים שנכתבו על ידי יעקב כשר
קטגוריה:שירים שהופקו על ידי בני בלנקו
קטגוריה:שירים שנכתבו על ידי מדיסון לאב
פיגוע ההתאבדות בנמל התעופה דומודדובו

פיגוע ההתאבדות בנמל התעופה דומודדובו היה פיגוע התאבדות באולם ההגעה של נמל התעופה הבינלאומי דומודדובו במוסקבה, רוסיה, אשר בוצע ב-24 בינואר 2011.

בפיגוע נרצחו 37 בני אדם ונפצעו 173 אנשים נוספים.<ref name="BBC"></ref> מתוך הנפגעים 31 מתו במקום, שלושה נפטרו מאוחר יותר בבתי חולים, אחד נפטר באמבולנס בדרך לבית החולים<ref></ref>, אחד נפטר ב-2 בפברואר לאחר שנכנס לתרדמת, ואדם נוסף שהיה במצב קריטי נפטר ב-24 בפברואר. בין ההרוגים הייתה הסופרת האוקראינית האנה יבלונסקה.

החקירה שבוצעה לאחר הפיגוע קבעה שהמחבל המתאבד היה אדם בן 20 מצפון הקווקז, שפעל במסגרת הארגון הג'יאהדיסטי המיליטנטי אמירות הקווקז. הוא ביצע את הפיגוע "בראש ובראשונה" מתוך כוונה לפגוע באזרחים זרים.<ref></ref>

== קישורים חיצוניים ==

==הערות שוליים==

קטגוריה:פעולות טרור ב-2011
קטגוריה:2011 ברוסיה
קטגוריה:מוסקבה: פיגועי טרור
קטגוריה:פיגועים בנמלי תעופה
נמל התעופה דומודדובו
גנמיי

ג'נמיי (ביפנית: 元明天皇; 20 באפריל 660 – 29 בדצמבר 721) הייתה הקיסרית ה-43 בסדר הירושה של קיסרי יפן, ומלכותה נמשכה מ-707 עד 715.

בהיסטוריית יפן, ג'נמיי הייתה הרביעית בשמונה קיסריות. שלוש הקיסריות שמלכו לפני ג'נמיי היו סויקו, קוגיוקו וג'יטו. ארבע הקיסריות שמלכו אחרי ג'נמיי היו גנשו, קוקן, מיישו וגו-סאקורמאצ’י.

ג'נמיי, הבת הרביעית של הקיסר טנג'י, הוכתרה ב-707 כקיסרית אחרי מות הקיסר מומו, משום שיורש העצר, לימים הקיסר שומו, היה צעיר מכדי למלוך. ב-714 ויתרה ג'נמי על כס מלכותה לטובת בתה, הנסיכה הידאקה, שבשנת 715 הוכתרה כקיסרית גנשו.

== קישורים חיצוניים ==

== הערות שוליים ==

קטגוריה:קיסרי יפן
קטגוריה:ילידי 660
קטגוריה:נפטרים ב-721
השור המסתער

השור המסתער (באנגלית: Charging Bull) הוא פסל מעשה ידיו של הפסל ארטורו די מודיקה (Arturo Di Modica), המוצב ברובע הפיננסי שבמנהטן, ניו יורק. הפסל המתאר שור מסתער, הסמל של שוק מניות עולה, הפך לאתר תיירות פופולרי.

== תיאור ==
הפסל עשוי ברונזה במשקל של כ-3,200 ק"ג, באורך של 4.90 מטרים ומתנשא לגובה של 3.40 מטרים. כשמו, הפסל מתאר שור מסתער, הסמל של שוק מניות עולה. הפסל מוצב על אי תנועה ברחוב ברודויי, צפונית לפארק באולינג גרין, בין ברודוויי 26 ממזרח וברודוויי 25 ממערב, ברובע הפיננסי במנהטן.

== היסטוריה ==
הפסל ארטורו די מודיקה (26 בינואר 1941 – 19 בפברואר 2021), יליד סיציליה, למד אומנות בפירנצה בטרם הגיע לניו-יורק ב-1970. בניו-יורק זכה להצלחה אמנותית וכלכלית. לאחר המשבר הכלכלי באוקטובר 1987, החליט די מודיקה ליצור פסל של שור מסתער, הסמל של שוק מניות עולה, כמחווה אופטימית בזמן של משבר כלכלי, וכאות תודה לארצות הברית שבה זכה להצלחה. די מודיקה השקיע מכספו כ-350,000 דולר ביצירת הפסל. די מודיקה החליט להציב את הפסל באופן פיראטי מול בניין הבורסה לניירות ערך. ב-15 בדצמבר 1989 העמיס די מודיקה את הפסל על משאית והגיע עם כמה חברים, בשביל לגלות שבמקום המיועד הוצב עץ חג מולד. בהחלטה של הרגע הפסל הוצב מתחת לעץ החגיגי.

הפסל משך תשומת לב רבה ביום למחרת, עד אשר המשטרה החרימה את הפסל ולקחה אותו מהמקום בשל הצבתו הבלתי חוקית. בעקבות מחאה ציבורית, הוחלט כעבור כשבוע להציב אותו במקומו הנוכחי. הפסל הפך לאטרקציית תיירות פופולרית, ורבים עומדים בתור כדי להצטלם עמו.

== קישורים חיצוניים ==

* 
* 

קטגוריה:ניו יורק: פסלים
קטגוריה:מנהטן: פסלים
באבל (חברה)

באבל (באנגלית: Babble) היא חברת שירות טלפוניית אינטרנט בריטי. זו הייתה אחת מהקומרסיאליזציות הראשונות של טכנולוגיית ה-VoIP, שהופיעה בשנת 2004, כשישה חודשים לאחר שסקייפ פיתחה עניין בטלפוניה דרך האינטרנט. באבל פועלת ממשרדים בלונדון דוקלנדס, מערב לונדון והרטפורדשייר, והוא שירות המבוסס על SIP עם קשרי גומלין לרשת הטלפון הרגילה המאפשרת שיחות נכנסות ויוצאות מהרשת שלה.

באבל הושקה מחדש בשנת 2006 על ידי אלן האוויס וסיימון לואיס שקנו את השירות מחברת האם והחברה נשכרה בבורסת לונדון (BABO). החל משנת 2016 בראש החברה עומד מתיו פרקר. בשנת 2020 היא נרכשה על ידי Graphite Capital תמורת 90 מיליון פאונד.

במהלך שנת 2021 החברה השלימה את הרחבה משמעותית של פעילותה תוך רכישת מספר חברות. כיום היא פעילה בתחום מחשוב ענן וסייבר.

== קישורים חיצוניים ==
* 

* [https://www.crunchbase.com/organization/ip-solutions מידע על החברה]

==הערות שוליים==

קטגוריה:חברות בריטיות
קטגוריה:טלפוניה: שירותים
שיר השיירה

שִׁיר הַשַּׁיָּרָה הוא פזמון עברי בביצוע אריק איינשטיין, שאת מילותיו כתב עלי מוהר ולחנו הוא עממי יווני. נכלל באלבומו של איינשטיין "על גבול האור", והושמע לראשונה בסוף חודש אוגוסט 1987, לקראת הופעת האלבום.

השיר מספר על הקמת מדינת ישראל לאחר השואה, על העלייה אליה וקיבוץ הגלויות שנוצר בה, ועל תחיית השפה העברית.

כותב השיר עלי מוהר כתב בטורו בעיתון העיר כי שיר השיירה הוא "ניסיון לכתוב שיר על המדינה והציונות באותה התלהבות שבה כתב אביו" (יחיאל מוהר). הוא ציפה שהשיר יתקבל ב"הרמת גבה" בישראל של שנות השמונים, אך בפועל השיר הפך לאחד משיריו האהובים והמושמעים של אריק איינשטיין.

במהלך השיר מחקה אריק איינשטיין את דוד בן-גוריון במילים "וגם הנגב עוד יהיה פורח", בהמשך נאמר "ועוד נדאג ש'הזקן' יהיה שמח" כלומר שמשאלתו של בן-גוריון (שכונה "הזקן") להפרחת הנגב תתממש.

הלחן הוא לחנו של השיר היווני "Της Αμύνης τα παιδιά".

השיר מופיע ברשימת השירים בתוכנית הלימודים של משרד החינוך.<ref></ref>

==לקריאה נוספת==

* יגאל טב-אל (עורך), בקצב ישראלי מנגן ושר: מיטב הלהיטים, חלק א, עמ' 20, זמר-עם, 1992. 

==קישורים חיצוניים==
*
* 
ביצועים:
* 
* [https://www.nli.org.il/he/items/NNL_MUSIC_AL990025576360205171/NLI לדף השיר] באתר הספרייה הלאומית

==הערות שוליים==

קטגוריה:שירים בעברית
קטגוריה:שירים שנכתבו על ידי עלי מוהר
קטגוריה:שירי אריק איינשטיין
קטגוריה:ציונות בתרבות
קטגוריה:הגירה ועלייה בתרבות
קטגוריה:שירי 1987
קטגוריה:שירים על ישראל
קטגוריה:חקיינות
להיות מאושר

להיות מאושר הוא אלבום האולפן ה-24 של הזמר הישראלי אייל גולן. האלבום יצא לאור ב-21 במרץ 2021, על ידי חברת התקליטים "ליאם הפקות".

== רקע ==
בניגוד לשאר אלבומי גולן, האלבום מלווה בווידאו קליפ ייחודי לכל שיר. כל קליפ מסמל תקופה שונה בחייו של גולן. האלבום כולל מספר שיתופי פעולה עם אמנים ישראלים דוגמת עדן חסון, עידן רייכל ואריק סיני. בין כותבי האלבום ניתן למנות את אברהם טל, אבי אוחיון, בניה ברבי, פאר טסי ועדי לאון. סמוך ליום הולדתו ה-50 של גולן, ב-12 באפריל 2021, יצא אלבום ההמשך בשם "קצב מזרחי".

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2021
קטגוריה:אלבומי אייל גולן
קטגוריה:אלבומים בעברית
קטגוריה:אלבומים שהופקו על ידי דולי ופן
קטגוריה:אלבומי חברת ליאם הפקות
גולאץ'

גולאץ (בהונגרית: Gulács) הוא כפר במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם אוכלוסיית גולאץ' קטנה משמעותית בעשרות השנים האחרונות, מ-1,069 תושבים בשנת 1990 עד 983 תושבים בשנת 2020.

==יהודי גולאץ'==
יהודים החלו להתיישב בגולאץ' בתחילת המאה ה-20. רובם היו בעלי משקים ומיעוטם עסקו במסחר ובמלאכה. במקום היו בית כנסת ובית קברות יהודי.

בשנת 1941 גויסו שישה צעירים יהודים מהכפר לעבודות כפייה, שלושה מהם נספו.

בשנת 1944, לאחר הכיבוש הגרמני, הועברו כל היהודים לגטו ברהובה, שם רוכזו כ-10,000 יהודים תושבי האזור. באמצע מאי נשלחו למחנה ההשמדה אושוויץ.

אחרי המלחמה שרדו ושבו לגולאץ' רק שתי יהודיות, שעזבו תוך זמן קצר. בית הכנסת ובית הקברות היהודי לא ניזוקו במלחמה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|64
|1,077
|-
|1910
|95
|
|-
|1920
|75
|
|-
|1930
|59
|
|-
|1941
|44
|1,542
|-
|}

==קישורים חיצוניים==

* 
* 
* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה